b'\n_START_ARTICLE_\nCupa Mondial\xc4\x83 de Rugby din 2019\n_START_SECTION_\nAlegerea gazdei\n_START_PARAGRAPH_\nIRB a cerut ca toate statele membre care doresc s\xc4\x83 g\xc4\x83zduiasc\xc4\x83 Cupa Mondial\xc4\x83 de Rugby din 2019 sau 2015 s\xc4\x83 \xc3\xae\xc8\x99i prezinte interesul p\xc3\xa2n\xc4\x83 la 15 august 2008. Un record de zece \xc8\x9b\xc4\x83ri \xc8\x99i-au ar\xc4\x83tat interesul pentru g\xc4\x83zduirea turneelor din 2015 \xc8\x99i / sau 2019. Pentru turneul din 2019 \xc8\x99i-au ar\xc4\x83tat interesul nou\xc4\x83 na\xc8\x9biuni diferite._NEWLINE_Jamaica a fost cea mai surprinz\xc4\x83toare \xc8\x9bar\xc4\x83 care \xc8\x99i-a ar\xc4\x83tat interesul pentru g\xc4\x83zduirea evenimentului, av\xc3\xa2nd \xc3\xaen vedere c\xc4\x83 nu a participat niciodat\xc4\x83 la o Cup\xc4\x83 Mondial\xc4\x83 anterioar\xc4\x83, dar s-a retras repede. De asemenea, Rusia \xc8\x99i-a anun\xc8\x9bat ini\xc8\x9bial inten\xc8\x9bia de a licita at\xc3\xa2t pentru Cupa Mondial\xc4\x83 din 2015, c\xc3\xa2t \xc8\x99i pentru cea din 2019, dar a retras ambele oferte \xc3\xaen februarie 2009, \xc3\xaen favoarea a ceea ce s-a dovedit a fi o ofert\xc4\x83 reu\xc8\x99it\xc4\x83 aceea de a g\xc4\x83zdui Cupe Mondial\xc4\x83 de Rugby \xc3\xaen \xc8\x98apte din 2013. Australia \xc8\x99i-a retras candidatura la 6 mai 2009._NEWLINE_Cele trei gazde poten\xc8\x9biale - Italia, Japonia \xc8\x99i Africa de Sud - au fost anun\xc8\x9bate la 8 mai 2009. La o \xc3\xaent\xc3\xa2lnire special\xc4\x83 desf\xc4\x83\xc8\x99urat\xc4\x83 la Dublin la 28 iulie 2009, International Rugby Board (IRB) a confirmat c\xc4\x83 Anglia va g\xc4\x83zdui Cupa Mondial\xc4\x83 de Rugby din 2015, iar Japonia va g\xc4\x83zdui turneul din 2019. IRB a votat cu 16 voturi la 10 \xc3\xaen favoarea aprob\xc4\x83rii recomand\xc4\x83rii Rugby World Cup Ltd (RWCL) ca Anglia \xc8\x99i Japonia s\xc4\x83 primeasc\xc4\x83 organizarea turneelor.\n_START_SECTION_\nMeciuri anulate\n_START_PARAGRAPH_\nLa 10 octombrie, World Rugby \xc8\x99i Comitetul de organizare al Cupei Mondiale din 2019 au anun\xc8\x9bat c\xc4\x83, din cauza vremii prognozate, cauzat\xc4\x83 de Taifunul Hagibis, \xc3\xaent\xc3\xa2lnirea din Grupa B dintre Noua Zeeland\xc4\x83 \xc8\x99i Italia \xc8\x99i \xc3\xaent\xc3\xa2lnirea din Grupa C dintre Anglia \xc8\x99i Fran\xc8\x9ba au fost anulate. Deciziile au fost luate pe motive de siguran\xc8\x9b\xc4\x83, av\xc3\xa2nd \xc3\xaen vedere impactul preconizat pe care \xc3\xael va avea taifunul asupra ora\xc8\x99ului Tokyo, inclusiv posibila oprire sau \xc3\xaentrerupere a transportului public. Aceasta a fost prima dat\xc4\x83 c\xc3\xa2nd a fost anulat un meci la o edi\xc8\x9bie a Cupei Mondiale de Rugby._NEWLINE_\xc3\x8en seara zilei de 12 octombrie World Rugby \xc8\x99i Comitetul de Organizare al Cupei Mondiale din 2019 au dat publicit\xc4\x83\xc8\x9bii o declara\xc8\x9bie \xc3\xaen care au anun\xc8\x9bat c\xc4\x83 au informat Namibia \xc8\x99i Canada cu privire la posibilitatea anul\xc4\x83rii jocului lor, \xc3\xaentruc\xc3\xa2t se preconiza c\xc4\x83 taifunul Hagibis s\xc4\x83 aib\xc4\x83 un oarecare impact asupra regiunii Kamaishi. La 13 octombrie, World Rugby \xc8\x99i Comitetul de Organizare al Cupei Mondiale din 2019 au anun\xc8\x9bat anularea jocului Namibia \xe2\x80\x93 Canada de la Kamaishi. Decizia a fost luat\xc4\x83 \xc3\xaen urma emiterii unui ordin de evacuare de nivel 5 din ora\xc8\x99, r\xc4\x83mas func\xc8\x9bional \xc3\xaen ziua meciului ca urmare a prezen\xc8\x9bei taifunului._NEWLINE_\xc3\x8en conformitate cu regulile turneului, anularea unui meci din grup\xc4\x83, nefiind cauzat de o singur\xc4\x83 echip\xc4\x83, face ca rezultatul meciului s\xc4\x83 fie considerat remiz\xc4\x83, echipele \xc3\xaemp\xc4\x83r\xc8\x9bind punctele (c\xc3\xa2te dou\xc4\x83 pentru fiecare) \xc8\x99i nu se va \xc3\xaenregistra niciun scor. Cu aceste anul\xc4\x83ri, Fran\xc8\x9ba nu a mai avut \xc8\x99ansa s\xc4\x83 se lupte pentru prima pozi\xc8\x9bie din grup\xc4\x83 (de\xc8\x9binut\xc4\x83 de Anglia la acea vreme), o victorie duc\xc3\xa2nd-o pe acea pozi\xc8\x9bie. Pentru Italia, \xc3\xaens\xc4\x83, anularea a dus la eliminarea din turneu; o victorie ar fi putut aduce calificarea pentru etapa eliminatorie, \xc3\xaen func\xc8\x9bie de diferen\xc8\x9ba \xc3\xaen timpul meciului. Acest lucru a avut implica\xc8\x9bii \xc8\x99i \xc3\xaen cazul Africii de Sud care, \xc3\xaen func\xc8\x9bie de locul ocupat \xc3\xae\xc8\x99i afla adversara din sferturile de final\xc4\x83. O decizie cu privire la meciurile de duminic\xc4\x83, inclusiv meciul dintre Japonia \xc8\x99i Sco\xc8\x9bia a fost am\xc3\xa2nat\xc4\x83 p\xc3\xa2n\xc4\x83 \xc3\xaen ziua meciului, 13 octombrie.'